Oficiālais Vēstnesis L 174 , 13/07/2000 Lpp. 0003 - 0006



Komisijas Regula (EK) Nr. 1508/2000 (2000. gada 11. jūlijs) par dažu preču klasifikāciju kombinētajā nomenklatūrā EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un kopējo muitas tarifu [1], kurā jaunākie grozījumi izdarīti ar Regulu (EK) Nr. 1264/2000 [2], un jo īpaši tās 9. pantu, tā kā: (1) Lai nodrošinātu minētās regulas pielikumā pievienotās kombinētās nomenklatūras vienotu piemērošanu, ir jāparedz pasākumi attiecībā uz šīs regulas pielikumā minēto preču klasifikāciju. (2) Regulā (EEK) Nr. 2658/87 ir paredzēti vispārīgi kombinētās nomenklatūras interpretācijas noteikumi. Šie noteikumi attiecas arī uz jebkuru citu nomenklatūru, kas kombinēto nomenklatūru pārņem, pilnīgi vai daļēji, vai tai pievieno papildu apakšnodaļas un kura ieviesta ar īpašiem Kopienas noteikumiem par tarifu vai citu pasākumu piemērošanu preču tirdzniecībā. (3) Atbilstīgi minētajiem vispārīgajiem noteikumiem preces, kas aprakstītas šīs regulas pielikuma tabulas 1. slejā, jāklasificē atbilstoši KN kodiem, kas norādīti tabulas 2. slejā, pamatojoties uz 3. slejā izklāstītajiem iemesliem. (4) Ir pareizi, ka uz juridiski saistošu informāciju par tarifiem, ko attiecībā uz preču klasifikāciju kombinētajā nomenklatūrā sniegušas dalībvalstu muitas iestādes un kas neatbilst šai regulai, personas, kuru rīcībā ir šāda informācija, var turpināt atsaukties trīs mēnešus, pamatojoties uz 12. panta 6. punktu Padomes 1992. gada 12. oktobra Regulā (EEK) Nr. 2913/92, ar ko izveidots Kopienas Muitas kodekss [3], kurā jaunākie grozījumi izdarīti ar Eiropas Parlamenta un Padomes Regulu (EK) Nr. 955/1999 [4]. (5) Šajā regulā paredzētie pasākumi atbilst Muitas kodeksa komitejas atzinumam, IR PIEŅĒMUSI ŠO REGULU. 1. pants Preces, kas aprakstītas pielikuma tabulas 1. slejā, kombinētajā nomenklatūrā klasificē atbilstoši KN kodiem, kas norādīti minētās tabulas 2. slejā. 2. pants Pamatojoties uz Regulas (EEK) Nr. 2913/92 12. panta 6. punktu, trīs mēnešus var turpināt izmantot juridiski saistošu tarifu informāciju, ko izdevušas dalībvalstu muitas iestādes un kas neatbilst šīs regulas noteikumiem. 3. pants Šī regula stājas spēkā 20. dienā pēc tās publicēšanas Eiropas Kopienu Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2000. gada 11. jūlijā Komisijas vārdā — Komisijas loceklis Frederik Bolkestein [1] OV L 256, 7.9.1987., 1. lpp. [2] OV L 144, 17.6.2000., 6. lpp. [3] OV L 302, 19.10.1992., 1. lpp. [4] OV L 119, 7.5.1999., 1. lpp. -------------------------------------------------- PIELIKUMS Preču apraksts | Klasifikācijas (KN) kods | Iemesls | (1) | (2) | (3) | 1.Komplekts, kas sastāv no vampīra zobiem, kuri izgatavoti no plastmasas, un mazas plastmasas tūbiņas ar sarkanu šķidrumu ("mākslīgas asinis").Komplekts ir iesaiņots mazumtirdzniecībai. | 95037000 | Klasifikāciju nosaka pēc 1. un 6. vispārīgā kombinētās nomenklatūras interpretācijas noteikuma un KN kodu 9503un 95037000 apraksta. Šā komplekta sastāvdaļas ir paredzētas izklaidei (vampīra attēlošanai). | 2.Komplekts, kas apvieno cilvēka galvas atveidojumu no plastmasas (apmēram 10 cm garš, 5 cm plats un 0,5 cm augsts), kura acu, deguna un mutes dobumos ir dažādi krāsaini dekoratīvās kosmētikas līdzekļi, un otiņu ar porolona uzgaļiem dekoratīvās kosmētikas uzlikšanai.Komplekts ir iesaiņots mazumtirdzniecībai. | 33049900 | Klasifikāciju nosaka pēc 1., 3.b un 6. vispārīgā kombinētās nomenklatūras interpretācijas noteikuma, 2. piezīmes attiecībā uz VI iedaļu, 3. piezīmes attiecībā uz 33. nodaļu un pēc KN kodu 3304un 33049900 formulējuma. Dekoratīvās kosmētikas līdzekļi nosaka šā komplekta būtiskās īpatnības. | 3.Ierīce ("filmu ciparierakstītājs"1), kas sastāv no katodstaru lampas, kameras filmu kasetes ar krāsu filtru un dažādiem elektroniskiem blokiem, kas samontēti vienā korpusā.Šī ierīce darbojas saistībā ar automātisku datu apstrādes iekārtu.Katodstaru lampa pārsūta attēlus no automātiskās datu apstrādes iekārtas uz filmiņas (tūlītēji attēli vai negatīvā filma 35 mm vai platākos ruļļos), kas ievietota kameras filmu kasetē. | 90065900 | Klasifikāciju nosaka pēc 1. un 6. vispārīgā kombinētās nomenklatūras interpretācijas noteikuma, 5. B un 5. E piezīmes attiecībā uz 84. nodaļu un pēc KN kodu 9006un 90065900 formulējuma. Lai gan šī ierīce darbojas saistībā ar automātisku datu apstrādes iekārtu, tai ir pozīcijai 9006atbilstošas iekārtas parametri. | 4.Elektronisku iekārtu komplekts, kas sastāv no:video spēļu konsoles,kontrollera moduļa,pārnēsājama rokas moduļa.Video spēļu konsole sastāv no centrālā procesora, atmiņas bloka, grafikas procesora, skaņas procesora, optisko disku iekārtas, Interneta pieejas modema un dažādām kontaktligzdām, piemēram, pieslēgvietas kontrollera moduļiem. Tai ir fiksēta operētājsistēma, kas ir pielāgota videospēlēm. Optisko disku iekārta spēj nolasīt īpašus kompaktdiskus ar spēlēm, kas izgatavoti video spēļu konsolei. Spēļu programmas lietotājs nevar mainīt.Kontaktligzdas ļauj video konsoli pievienot dažādām ierīcēm, piemēram, televizoram, datu monitoram, tastatūrai, pelei, ārējās mašīnatmiņas iekārtai vai printerim.Kontrollera modulim ir dažādas kontrolpogas. Tās izmanto spēļu spēlēšanai uz konsoles. Kontrollera modulis ir jāpievieno videospēļu konsolei ar kabeli.Pārnēsājamajam rokas modulim ir dažādas kontrolpogas spēļu spēlēšanai, kā arī mazs šķidro kristālu displejs, kurā atainota spēles informācija. Modulis var lejupielādēt spēļu informāciju un rezultātus; to var izmantot arī patstāvīgi vienkāršu spēļu spēlēšanai. Pārnēsājamo rokas moduli var pievienot kontrollera modulim, bet var arī izmantot neatkarīgi.Skatīt attēlu | 95041000 | Klasifikāciju nosaka pēc 1., 3.b un 6. vispārīgā kombinētās nomenklatūras interpretācijas noteikuma un KN kodu 9504un 95041000 formulējuma. Video spēļu konsole piešķir izstrādājumam tā būtiskās īpatnības. Šāda veida konsoles galvenokārt izmanto ar televizoru. | +++++ TIFF +++++ --------------------------------------------------